Na temelju članka 47. Zakona o zaštiti pučanstva od zaraznih bolesti ("Narodne 
novine" broj 79/07, 113/08, 43/09, 130/17, 114/18, 47/20 i 134/20) a u vezi s člankom 
18. Zakona o izmjenama i dopunama Zakona o zaštiti pučanstva od zaraznih bolesti 
("Narodne novine" broj 47/20) i u vezi s člankom 5. Zakona o izmjeni i dopunama 
Zakona o zaštiti pučanstva od zaraznih bolesti (,Narodne novine“ broj 134/20) i članka 
22.a Zakona o sustavu civilne zaštite (,Narodne novine“ broj 82/15, 118/18, 31/20 i 
20/21) Stožer civilne zaštite Republike Hrvatske, 09. srpnja 2021., donosi 


ODLUKU 
o uvođenju nužnih epidemioloških mjera 
za područje Primorsko-goranske županije 


I. 
Na prijedlog Stožera civilne zaštite Primorsko-goranske županije uvode se nužne 
epidemiološke mjere za područje Primorsko-goranske županije. 


li. 
Nužne mjere iz točke I. ove Odluke su: 
- < zabrana održavanja svih javnih događanja i okupljanja na kojima je prisutno više 
od 20 osoba na jednom mjestu, osim ako se radi o javnom događanju ili 
okupljanju na kojem sudjeluju samo osobe s EU digitalnom COVID potvrdom (u 
elektronskom ili pisanom obliku), a suglasnost za održavanje javnog događanja 
ili okupljanja je dao stožer civilne zaštite jedinice lokalne samouprave na čijem 
području se javno događanje ili okupljanje održava 
- okupljanja vezana uz profesionalne umjetničke izvedbe i programe dozvoljena 
su ako su na njima prisutne samo osobe s EU digitalnom COVID potvrdom (u 
elektronskom ili pisanom obliku). 
Organizatori javnih događanja i okupljanja iz podstavka 1. stavka 1. ove točke obvezni 
su najkasnije 7 dana prije održavanja javnog događanja ili okupljanja od stožera 
jedinice lokalne samouprave na čijem području se javno događanje ili okupljanje 
održava zatražiti suglasnost za održavanje, uz navođenje mjesta i vremena održavanja 
te okvirnog broja osoba koje će biti prisutne, a stožer je obvezan odgovoriti na zahijev 
u roku od 3 dana od dana njegovog zaprimanja. 
Organizatori okupljanja iz podstavka 2. stavka 1. ove točke obvezni su Županijskom 
centru 112, najkasnije 3 dana prije održavanja okupljanja, putem elektroničke pošte 
(e-mail: rijeka112Qcivilna-zastita.hr) dostaviti obavijest o održavanju u kojoj se navodi 
mjesto, vrijeme i okvirni broj osoba koje će biti prisutne. 


Zadužuju se stožeri jedinica lokalne samouprave za provođenje pojačanog nadzora 
pridržavanja propisanih epidemioloških mjera. 


IV. 
Nužne epidemiološke mjere iz ove Odluke određuju se u trajanju do 31. srpnja 2021. 





V. 
Ova Odluka objavit će se u ,Narodnim novinama“, a stupa na snagu 12. srpnja 2021. 

